jkorsvik/nowiki_second_scrape_merged huggingface dataset:
Bernt Andreas Lindeland

Bernt Andreas Lindeland (født 28. mars 1857 i Avaldsnes, død 4. april 1932 i Bergen) var en norsk prest og politiker for Venstre.Lindeland tok eksamen ved Holt seminar i 1875. Han blei cand.theol. i 1887, og var så et års tid lærer og kirkesanger i hjembygda. I 1890 var han ei kort tid konstituert som sokneprest i Fjotland, før han samme år fikk embete i Sirdal. I 1903 blei han sokneprest i Håland. Fra 1912 til 1930 tjente han i Haugesund, først som kallskapellan, deretter som residerende kapellan.Han var ordfører i Sirdal 1893–1894 og 1897–1898. I Haugesund var han medlem av bystyret fra 1917 til 1928. Han hadde også andre verv, blant annet i skolestyret og i den lokale sparebankens styre. Han var formann for Vestlandske Misjonsforbund.Han var vararepresentant til Stortinget i to perioder, 1913–1915 (for Hesbø og Hafrsfjord krets i Stavanger amt) og 1916–1918 (for Haugesund krets). Han møtte et par måneder i 1917 og en måneds tid i 1918, og var da medlem av næringskomiteen.Lindeland er gravlagt i Haugesund.


== Referanser ==


== Eksterne lenker ==
(no) Bernt Andreas Lindeland hos Norsk senter for forskningsdata
Frode Alfson Bjørdal

Frode Alfson Bjørdal (født 1960) er professor emeritus ved Universitetet i Oslo, og professor colaborador ved Programa de pós-graduação em filosofia på Universidade Federal do Rio Grande do Norte i Natal, Brasil. 


== Utdanning ==
Bjørdal tok sin cand. mag ved Universitetet i Bergen i 1985 med filosofi, logikk, samfunsøkonomi, samfunnskunnskap og matematikk i fagkretsen. Han var Deutsche Akademische Austauschsdiens Stipendiat ved Johan Wolfgang Goethe Universitetet i Frankfurt am Main i Vest-Tyskland 1985/86. Han fortsatte sine studer ved University of California, Santa Barbara, USA, fra 1988 til 1992, og mottok sin doktorgrad der i 1993.


== Karriere ==
Fra 1992 til 1994 var Bjørdal universitetslektor ved Universitetet i Trondheim (nå Norges teknisk-naturvitenskapelige universitet), fra 1994 til 1996 var han førsteamanuensis ved Universitetet i Tromsø og fra 1996 ril 2005 var han førstemanuensis ved Universitetet i Oslo. Fra 2005 er han professor ved Universitetet i Oslo, og fra 2013 er han professor emeritus der. Fra 2013 er han også professor colaborador ved Universidade Federal do Rio Grande do Norte.


== Vitenskapelige interesser ==
Bjørdal har i hovudsak vært opptatt av å utvikle en alternativ mengdeteori £ (Libra) som grunnlag for den matematikk som trengs for naturvitenskaper og som også kan håndtere de mengdeteoretiske og semantiske spørsmål på en ny måte. Han har også vært opptatt av emner i religionsfilosofi og modallogisk semantikk. Som logiker har han vide interesser i andre sentrale filosofiske områder som etikk, metafysikk og epistemologi.


== Bibliografi i utvalg ==
Kritisk Tenkning, Cappelen Akademisk Forlag, 1996, ISBN 82-456-0050-4.
Understanding Gödel's Ontological Argument, i T. Childers (ed.), The Logica Yearbook 1998, FILOSOFIA, Prague, 1999, s. 214-217.
Considerations Contra Cantorianism, i M. Pelis & V. Puncochar (eds), The Logica Yearbook 2010, s. 43–52, College Publications 2011.
Librationist Closures of the Paradoxes, i Logic and Logical Philosophy, Vol. 21, No. 4 (2012), s. 323–361.
The Evaluation Semantics – A Short Introduction, i M. Pelis & V. Puncochar (eds), The Logica Yearbook 2011, s. 31–36, College Publications 2012.
Cubes and Hypercubes of Opposition, with Ethical Ruminations on Inviolability, i Logica Universalis Volume 10, Issue 2–3 (2016), s. 373–376.
Elements of Librationism i arXiv:1407.3877.
All Properties are Divine or God Exists – The Sacred Thesis and its Ontological Argument, i Logic and Logical Philosophy, Vol 27, No 3 (2018), s. 329-350.


== Referanser ==


== Eksterne lenker ==
Hjemmeside ved Universitetet i Oslo
En farlig kvinne

En farlig kvinne (originaltittel: The Maltese Falcon) er et amerikansk kriminaldrama fra 1931 basert på Dashiell Hammetts roman Malteserfalken og regissert av Roy Del Ruth. Hovedrollene spilles av Bebe Daniels og Ricardo Cortez.
Boken har blitt filmatisert ytterligere to ganger, i 1936 som Satan Met a Lady og i 1941 som Malteserfalken.


== Handling ==
I San Francisco blir privatetterforsker Sam Spade og hans partner Miles Archer kontaktet av Ruth Wonderly (spilt av Bebe Daniels) for å følge en mann, Floyd Thursby, som angivelig skal ha stukket av med hennes yngre søster. De aksepterer oppdraget for å tjene penger, selv om de ikke tror på historien hennes.
Sent den kvelden informerer politi-etterforsker Tom Polhaus til Spade at Archer nylig har blitt skutt og drept. Senere besøker Polhaus og hans overordnede, Dundy, leiligheten til Spade. Thursby har blitt drept, og de vil vite hva slags alibi Spade har. De mistenker ham for å ha drept Thursday for å hevne dødsfallet til sin partner. 


== Skuespillere ==
Bebe Daniels som Ruth Wonderly
Ricardo Cortez som Sam Spade
Dudley Digges som Casper Gutman
Una Merkel som Effie Perine
Robert Elliott som etterforsker Dundy
Thelma Todd som Iva Archer
Otto Matieson som Dr. Joel Cairo
Walter Long som Miles Archer
Dwight Frye som Wilmer Cook
J. Farrell MacDonald som etterforsker Tom Polhaus


== Referanser ==


== Eksterne lenker ==
(en) En farlig kvinne på Internet Movie Database 
(sv) En farlig kvinne i Svensk Filmdatabas 
(nl) En farlig kvinne på MovieMeter 
(en) En farlig kvinne på AllMovie 
(en) En farlig kvinne på Turner Classic Movies 
(en) En farlig kvinne på Rotten Tomatoes
3. serierunde i Eliteserien 2020

3. serierunde i Eliteserien i fotball for menn 2020 startet med 6 kamper onsdag 24. juni og ble avsluttet med de resterende 2 kampene torsdag 25. juni. Den opprinnelige terminlisten ble strøket og NFF satte opp kamper som skulle minske reisebelastningen på lagene i starten. De 3 første serierundene ble satt opp i første omgang.


== Kampfakta ==


== Referanser ==
Haugvang

Haugvang er et grendehus og forsamlingslokale i Haugsbygd, Ringerike kommune. Huset sto ferdig i 1913. Lokalene eies og drives av Haug Bygdelag (tidl. Haug Ungdomslag), som ble etablert 1900.
I de første årene, (1900-1912) foregikk  lagets møter og sammenkomster i på Klekken, hos kandidat Færden, eller i Holmestuen. Mot slutten av denne perioden vokste det fram et ønske om å få sitt eget hus. I 1911 ble dette ønsket en realitet ved at daværende eier av Løken gård, Olaus Færden, ga bort en tomt til laget. Tomten ble fraskjøtet Løken gård under navnet "Venners Lyst". Dette navnet ble senere forandret til "Haugvang" på årsmøtet den 6. april 1913. Bygningen er tilgjengelig til leie som festlokale, og det har blitt arrangert bygdemarked der siden 1999.


== Kilder ==
Karl-Arne Holmsten

Karl-Arne Holmsten (født 14. august 1911 i Uppsala i Sverige, død 22. februar 1995 i Lidingö i Sverige) var en svensk skuespiller.


== Filmer (utvalg) ==


== Referanser ==


== Eksterne lenker ==
(en) Karl-Arne Holmsten på Internet Movie Database 
(sv) Karl-Arne Holmsten i Svensk Filmdatabas 
(da) Karl-Arne Holmsten på Filmdatabasen 
(en) Karl-Arne Holmsten hos The Movie Database
Elsa Carlsson

Elsa Elvira Carlsson (født 13. februar 1892 i Göteborg i Sverige, død 13. oktober 1978 i Stockholm i Sverige) var en svensk skuespiller.


== Filmer (utvalg) ==
1923 – Norrtullsligan
1934 – Simon i Backabo
1935 – Ekteskapsleken (Äktenskapsleken)
1936 – 65, 66 og jeg (65, 66 och jag)
1936 – Eventyret (Äventyret)
1939 – Åh, en så'n grabb
1940 – Hanna i societén
1943 – Moderne ungdom (Älskling, jag ger mig)
1947 – Konsten att älska
1948 – Banketten
1950 – Festmø uthyres (Fästmö uthyres)
1955 – Mot betaling (Giftas)
1956 – Egen inngang (Egen ingång)
1957 – Mamma tar semester
1959 – Frøken Chic (Fröken Chic)
1961 – Änglar, finns dom?


== Referanser ==


== Eksterne lenker ==
(en) Elsa Carlsson på Internet Movie Database 
(sv) Elsa Carlsson i Svensk Filmdatabas 
(en) Elsa Carlsson hos The Movie Database
Unge syndere

Unge syndere (originaltittel: Our Modern Maidens) er et amerikansk stumfilmdrama fra 1929 regissert av Jack Conway med Joan Crawford i hovedrollen i hennes siste stumfilm.
Unge syndere var den siste stumfilmen som Joan Crawford medvirket i.


== Medvirkende ==
Joan Crawford...Billie Brown
Rod La Rocque...Glenn Abbott aka "Dynamite"
Douglas Fairbanks Jr....Gil Jordan
Anita Page...Kentucky Strafford
Josephine Dunn...Ginger
Edward Nugent...Reg
Albert Gran...B. Bickering Brown


== Referanser ==


== Eksterne lenker ==
(en) Unge syndere på Internet Movie Database 
(no) Unge syndere hos Filmfront 
(nl) Unge syndere på MovieMeter 
(en) Unge syndere på AllMovie 
(en) Unge syndere på Turner Classic Movies
Antsianaka

Antsianaka er en slekt av biller som tilhører familiegruppen bladbiller (Chrysomelidae). Det er kjent 12 arter.


== Utbredelse ==
Slekten er utbredt på Madagaskar.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien trådbladbiller, Galerucinae Latreille, 1802
stammen Luperini Gistel, 1856
slekten Antsianaka Duvivier, 1891
Antsianaka cerambycina Bechyné, 1964
Antsianaka disciphora Bechyné, 1964
Antsianaka elegantula Jacoby, 1892
Antsianaka latesuturata (Pic, 1891)
Antsianaka longicornis Duvivier
Antsianaka oxyops Fairmaire, 1901
Antsianaka pellucida Fairmaire
Antsianaka perrieri Fairmaire, 1901
Antsianaka prasinella Duvivier, 1891
Antsianaka pulchella Duvivier, 1891
Antsianaka rugipennis Fairmaire, 1901
Antsianaka viridis Jacoby, 1892


== Referanser ==


== Eksterne lenker ==
(en) Antsianaka i Encyclopedia of Life 
(en) Antsianaka i Global Biodiversity Information Facility
Luperosoma

Luperosoma er en slekt av biller som tilhører familiegruppen bladbiller (Chrysomelidae). Det er kjent 13 arter.


== Utseende ==
Små (ca. 4 millimeter), avlange, blanke og glatte, røde og svarte bladbiller. Hode og pronotum er gjerne røde, dekkvingene svarte. Hodet er fremstrakt med runde, utstående fasettøyne, antennene litt kortere enn kroppen. Pronotum er firkantet, bredere enn langt, men mye smalere enn de jevnbrede dekkvingene. Oversiden er slett og blank uten tydelige hår eller påfallende punktering.


== Utbredelse ==
Slekten er utbredt i Amerika.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien trådbladbiller, Galerucinae Latreille, 1802
stammen Luperini Gistel, 1856
slekten Luperosoma Jacoby, 1891
Luperosoma amplicorne (Baly, 1886)
Luperosoma atlanta Bechyné, 1956
Luperosoma bechynei Blake, 1966
Luperosoma koepckei Bechyné & Bechyné, 1962
Luperosoma latifrons Bechyné, 1958
Luperosoma marginatum Jacoby, 1891
Luperosoma nigricolle Blake, 1966
Luperosoma nigrum Blake, 1958
Luperosoma parallelum (Horn, 1893)
Luperosoma parvulum (Jacoby, 1888)
Luperosoma schwarzi (Horn, 1896)
Luperosoma subsulcatum (Horn, 1893)
Luperosoma vittatum Blake, 1966


== Referanser ==


== Eksterne lenker ==
bugguide.net - bildedatabase over nordamerikanske insekter
(en) Luperosoma i Encyclopedia of Life 
(en) Luperosoma i Global Biodiversity Information Facility 
(en) Luperosoma hos ITIS
Candezoides

Candezoides er en slekt av biller som tilhører familiegruppen bladbiller (Chrysomelidae). Det er kjent én art.


== Levevis ==
Både larvene og de voksne (imago) er planteetere.


== Utbredelse ==
Slekten er utbredt på Madagaskar.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien trådbladbiller, Galerucinae Latreille, 1802
stamme usikker
slekten Candezoides Duvivier, 1891
Candezoides quatuordecimnotata (Fairmaire, 1889)


== Referanser ==


== Eksterne lenker ==
(en) Candezoides i Encyclopedia of Life 
(en) Candezoides i Global Biodiversity Information Facility
Gudrun Grave Norlund

Gudrun Aasmundsdotter Grave Norlund (født Grave 28. juli 1889 i Seljord, død 1977) var en norsk altsangerinne, folkevisesamler og skuespillerinne som ble mest kjent for sine tolkninger av Draumkvedet.


== Familie ==
Gudrun Grave Norlund var datter av Aasmund Aasmundson Grave og Gro Torsteinsdotter. Hun ble gift med skuespilleren Johan Peter Norlund.


== Liv og virke ==
Gudrun Grave Norlund var elev av blant andre Kaja Eide Norena og Elisabeth Munthe-Kaas. Hun ble kjent for sine tolkninger av norske folketoner, og hun fremførte for det meste visene uten akkompagnement. Flere folkeviser samlet hun inn selv. Hun utga et utvalg av dem i Systane på Filefjøll – Stevleik – gamle og nye stev i 1920. Utgivelsen rommer også nye komposisjoner. Hun fremførte ofte kulokken Kom ku, kom kalv, kom kyra.Norlund var kjent som en fremtredende tolker av Draumkvedet. Fra oppveksten hadde hun god kjennskap til den vokale folkemusikktradisjonen. Denne brakte hun med seg inn i konsertsalen, der hun bevarte kvedersangens gamle tonalitet i sine tolkninger. Hennes fremføring var også påvirket av klassisk sang.Hun var en periode skuespiller ved Det norske teatret. Der debuterte hun 17. mai 1914 i rollen som Gro i stykket Gamlelandet av Sigurd Eldegard. Om debuten ble det blant annet skrevet at «[…] det kan vel ikke være tvil om at den unge dame hører hjemme paa scenen. Hun var glædelig sikker og naturlig og maa ha komisk evne».Senere var hun tilknyttet Drabløs teater (ledet av Edvard Drabløs), og gjennomførte i 1921 en turné sammen med blant andre Magnus Falkberget, med opptredener i Vinstra, Ringebu og Østre Gausdal, blant annet med fremføring av folkesang og lyrikk.


== Kuriosa ==
I 1956 skapte billedhuggeren Hanna Fredrikke Jessen en karakterfull portrettbyste av Gudrun Grave Norlund.


== Bibliografi ==
1920: Systane på Filefjøll – Stevleik – gamle og nye stev, Norli, Kristiania


== Teaterroller i utvalg ==
1914: Gro i Gamlelandet av Sigurd Eldegard, Det norske teatret
1920: Gedske i Den politiske kannestøper av Ludvig Holberg, Drabløs teater
1921: Petrine i Guldkareten av Jean Renoir, Drabløs teater
1921: Mari i Sivert og hans betænkeligheter av Peter Egge, Drabløs teater
1921: husjomfru Petersen i Erotik av Gustav Wied, Drabløs teater


== Referanser ==


== Kilder ==
Gurvin, Olav (1959). Musikkleksikon. Oslo: Dreyer. s. 565.
Kari Sorteberg

Kari Sorteberg (født 19. februar 1922, død 21. april 2012) var den første fast ansatte designeren på Hjula Væveri på Sagene i Oslo. Hun tegnet trykte tekstilmønstre for fabrikkens dekorasjonsstoffer som de satset stort på i etterkrigstiden. 
Sorteberg begynte på Statens håndverks- og kunstindustriskole (SHKS) i 1942 der hun gikk i ornamentklassen med Kjellaug Hølaas som overlærer. Hun var ferdig utdannet i 1946, samme år begynte hun som designer på Hjula Væveri, der hun var til fabrikken ble nedlagt i 1957. Etter det arbeidet hun blant annet som lærer i prydsøm ved Norges Korrespondanse Skole (NKS). Hun laget også broderimønstre for Den norske husflidsforening.


== Utstillinger ==
Sorteberg stilte ut på brukskunstutstillinger i 1940-årene. I 1948 arrangerte Foreningen Brukskunst en utstilling i foreningens lokaler i Kunstnernes Hus. Der stilte Sorteberg og Alf Sture ut «trykte stoffer i glade farger».


== Referanser ==


== Eksterne lenker ==
Arkivportalen Den norske husflidsforenings mønstersamling
Arkivportalen Hjula Væveri
Johan Samuelsen

Johan Samuelsen (født 29. april 1882 i Naustdal, død 28. mai 1943 i Bergen) var en norsk skomaker, fagforeningsleder og politiker for Det norske Arbeiderparti. Ved partisplittelsen på 1920-tallet tilhørte han Norges Socialdemokratiske Arbeiderparti.I 1898 kom Samuelsen til Bergen, der han gikk i skomakerlære. Han ble svenn i 1901 og arbeidde deretter i faget til 1918. Da blei han tilsatt som sekretær ved Bergens faglige opplysningskontor. Fra 1920 til sin død var han så i jobb som kontorfullmektig ved  folkeregisteret i Bergen.Han var medlem av bystyret i Bergen i flere omganger mellom 1911 og 1937. Videre hadde han verv i Lysverkene, i fylkesskattestyert, i Norges Bank, i Bergens Privatbank og i statsrevisjonen. Fra 1903 var han fagorganisert i Norsk Skotøiarbeiderforbund og hadde atskillige verv i fagbevegelsen. Han var formann i Bergens Arbeiderparti 1911–1913 og i Bergens arbeiderforbund 1920–1929.Samuelsen satt på Stortinget i seks valgperioder: 1913–1915 (Kalfaret krets i Bergen), 1916–1918 (Nygaard krets i Bergen) og fra 1928 til sin død i 1943 for Bergen. De to første periodene var han medlem av næringskomiteen, de fire siste av helsekomiteen, som han leda fra 1939.Han var medlem av flere statlige utvalg, blant annet luksusskattkomiteen av 1917, arbeiderkommisjonen av 1918 og lønnskommisjonen av 1919.


== Referanser ==


== Eksterne lenker ==
(no) Johan Samuelsen hos Norsk senter for forskningsdata
Quartiere Alessandrino

Alessandrino er Romas 23. quartiere og har betegnelsen Q. XXIII. Navnet Alessandrino kommer av Aqua Alexandrina, som ble oppført av keiser Alexander Severus. Quartiere Alessandrino ble etablert i år 1961.


== Kirker ==
Ascensione di Nostro Signore Gesù Cristo
San Giustino
Cappella delle Ancelle dell'Immacolata
San Francesco di Sales
Santa Teresa
San Tommaso d'Aquino
Dio Padre Misericordioso


== Bilder ==


== Referanser ==


== Eksterne lenker ==
(en) Quartiere XXIII - Alessandrino – kategori av bilder, video eller lyd på Commons
Quartiere Alessandrino på Google Maps
Neros termer

Neros termer, latin Thermae Neronis, var et badeanlegg som lå på Marsfeltet i antikkens Roma.


== Historie ==
Badeanlegget ble oppført keiser Nero omkring år 62 og ble restaurert av keiser Alexander Severus år 227 ; badene fikk da navnet Thermae Alexandrinae. Keiseren anla også en ny vanntilførsel, Aqua Alexandrina.
Neros termer lå i området mellom dagens Piazza della Rotonda og Corso del Rinascimento samt Via del Pozzo delle Cornacchie og Via della Dogana Vecchia, og målte 190 x 120 meter.
Av termene gjenstår blant annet noen murrester under Palazzo Madama, to kolonner ved 8Via di Sant'Eustachio og toå kolonner i Pantheons portico.


== Bilder ==


== Referanser ==


== Litteratur ==
Rome: An Oxford Archaeological Guide (engelsk). Oxford: Oxford University Press. 1998. s. 208–209. ISBN 0-19-288003-9. 
Guida archeologica di Roma (italiensk). Milano: Arnoldo Mondadori. 1980. s. 266. 
A Topographical Dictionary of Ancient Rome (engelsk). London: Oxford University Press. 1929. 


== Se også ==
Sant'Apollinare alle Terme Neroniane-Alessandrine


== Eksterne lenker ==
(en) Baths of Nero – kategori av bilder, video eller lyd på Commons
Olof Winnerstrand

Karl Olof Magnus Winnerstrand (født 26. august 1875 i Stockholm i Sverige, død 16. juli 1956 i Stockholm i Sverige) var en svensk skuespiller.


== Filmer (utvalg) ==
1935 – Ungkarlspappan
1936 – Eventyret (Äventyret)
1940 – Familjen Björck
1944 – Stopp, tenk på noe annet (Stopp! Tänk på något annat)
1944 – Den usynlige muren (Den osynliga muren)
1944 – Kejsarn av Portugallien
1945 – Bak kulissene (Kungliga patrasket)
1946 – Mens porten var stengt (Medan porten var stängd)
1946 – Det glada kalaset
1947 – Jag älskar dig, Karlsson!
1947 – En flue gjør ingen sommer (En fluga gör ingen sommar)
1950 – Min søster og jeg (Min syster och jag)
1950 – Festmø uthyres (Fästmö uthyres)


== Referanser ==


== Eksterne lenker ==
(en) Olof Winnerstrand på Internet Movie Database 
(sv) Olof Winnerstrand i Svensk Filmdatabas 
(da) Olof Winnerstrand på Filmdatabasen 
(fr) Olof Winnerstrand på Allociné 
(en) Olof Winnerstrand på AllMovie 
(en) Olof Winnerstrand hos The Movie Database
John Elfström

Per Johan Hilding «John» Elfström (født 20. april 1902 i Ovansjö i Sverige, død 27. mars 1981 i Täby i Sverige) var en svensk skuespiller.


== Filmer (utvalg) ==
1934 – Simon i Backabo
1940 – Alle man på post
1944 – Kejsarn av Portugallien
1945 – Fram för lilla Märta
1946 – Kristin kommenderar
1947 – Rallare
1949 – Åsa-Nisse
1950 – Medan staden sover
1951 – Sommerdansen (Hon dansade en sommar)
1954 – En lektion i kärlek
1955 – Finnskogens folk


== Referanser ==


== Eksterne lenker ==
(en) John Elfström på Internet Movie Database 
(sv) John Elfström i Svensk Filmdatabas 
(en) John Elfström hos The Movie Database
Under midnattssola

Under midnattssola er en norsk naturserie som gikk på NRK1 i 2020. Serien hadnlet om en rekke mennesker som bodde nord for polarsirkelen i Norge og på Island, og om folk som kom reisende for å oppleve midnattssol. 
Nordkapp er et ikon og et mål for hundretusener av turister hvert år. Hovedpersonene i første episode, Julie T.Liabø og Rune Sortvik gifter seg i hemmelighet på Nordkapplatået sommeren 2019. Og på øya Grimsey, fire mil nord for Island, arrangerer de fastboende en midnattssolfestival for å skape liv i det lille samfunnet som sliter med stor nedgang i befolkningen.
Andre episode handler om Isobel Owen fra Storbritannia som reiser til Tromsø for å springe Midnight Sun Marathon. Og om Aud og Wiktor Sørensen som ikke kan reise fra Nord-Norge om sommeren av frykt for å gå glipp av netter med midnattssol.
I tredje episode, med tittelen Fiskelykke, er det Noah Eilertsen på 16 år som lever ut drømmen om å bli fisker. Sammen med bestefaren Trond Eilertsen jakter han på storkveite under midnattssola. Birgitte Waltersdatter blir søvnløs av  de lyse døgnene,  og drar stadig av sted på nattlige fisketurer om sommeren.


== Episoder ==


== Referanser ==


== Eksterne lenker ==
Serien på NRK TV
Pseudadimonia

Pseudadimonia er en slekt av biller som tilhører familiegruppen bladbiller (Chrysomelidae). Det er kjent 15 arter .


== Utseende ==


== Levevis ==
Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år.


== Utbredelse ==
Slekten er utbredt i Afrika.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Trådbladbiller, Galerucinae Latreille, 1802
stamme Galerucini
slekten Pseudadimonia Duvivier, 1891
Pseudadimonia brachelytra Beenen, 2013
Pseudadimonia debris (Maulik, 1936)
Pseudadimonia dilatata Jiang, 1991
Pseudadimonia femoralis Jiang, 1991
Pseudadimonia hartmanni Medvedev, 2015
Pseudadimonia hirtipes Jiang, 1991
Pseudadimonia holzschuhi Mandl, 1986
Pseudadimonia medvedevi Samoderzhenkov, 1988
Pseudadimonia microphthalma (Achard, 1922)
Pseudadimonia parafemoralis Jiang, 1991
Pseudadimonia pararugosa Jiang, 1991
Pseudadimonia punctipennis Jiang, 1991
Pseudadimonia rugosa (Laboissiere, 1927)
Pseudadimonia variolosa (Hope, 1831)
Pseudadimonia vietnamica Samoderzhenkov, 1988


== Referanser ==


== Litteratur ==


== Eksterne lenker ==
(en) Pseudadimonia i Global Biodiversity Information Facility 
(en) Pseudadimonia hos NCBI 
Pseudadimonia – detaljert informasjon på Wikispecies
Monocestoides

Monocestoides er en slekt av biller som tilhører familiegruppen bladbiller (Chrysomelidae). Det er kjent 3 arter .


== Utseende ==
Middelsstore (8-11 millimeter), brede, brunlige bladbiller. Antennene er lange og trådformede, fasettøynene litt utstående.


== Utbredelse ==
Slekten er utbredt på Madagaskar.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Trådbladbiller, Galerucinae Latreille, 1802
stamme usikker
slekten Monocestoides Duvivier, 1891
Monocestoides madagascariensis (Jacoby, 1901)
Monocestoides perroti Duvivier, 1891
Monocestoides testacea Bechyne, 1954


== Referanser ==


== Litteratur ==


== Eksterne lenker ==
(en) Monocestoides i Encyclopedia of Life 
(en) Monocestoides i Global Biodiversity Information Facility
Nottingham Panthers

Nottingham Panthers er en ishockeyklubb fra Nottingham, England, som ble grunnlagt i 1946. Laget spiller i Elite Ice Hockey League som er den øverste divisjonen i Storbritannia og Nord-Irland.


== Eksterne lenker ==
(en) Offisielt nettsted
Sheffield Steelers

Sheffield Steelers er en ishockeyklubb fra Sheffield, England, som ble grunnlagt i 1991. Laget spiller i Elite Ice Hockey League som er den øverste divisjonen i Storbritannia og Nord-Irland.


== Eksterne lenker ==
Offisielt nettsted 
(en) Sheffield Steelers – kategori av bilder, video eller lyd på Commons